CELEX: 32009R0068
Language: mt
Date: 2009-01-23 00:00:00
Title: Regolament tal-Kummissjoni (KE) Nru 68/2009 tat- 23 ta’ Jannar 2009 addattament għad-disa' darba għall-progress tekniku tar-Regolament tal-Kunsill (KEE) Nru 3821/85 dwar apparat ta' reġistrazzjoni għat-trasport bit-triq (Test b’relevanza għaż-ŻEE)

24.1.2009   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 21/3
               
            REGOLAMENT TAL-KUMMISSJONI (KE) Nru 68/2009
      tat-23 ta’ Jannar 2009
      addattament għad-disa' darba għall-progress tekniku tar-Regolament tal-Kunsill (KEE) Nru 3821/85 dwar apparat ta' reġistrazzjoni għat-trasport bit-triq
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 3821/85 tal-20 ta’ Diċembru 1985 dwar apparat ta' reġistrazzjoni għat-trasport bit-triq (1), u partikolarment l-Artikolu [17 (1)] tiegħu,
      Billi:
      
                  (1)
               
               
                  L-Anness I B tar-Regolament (KEE) Nru 3821/85 jiġbor l-ispeċifikazzjonijiet tekniċi għall-kostruzzjoni, l-ittestjar, l-installazzjoni u l-ispezzjoni ta' apparat ta' reġistrazzjoni għat-trasport bit-triq.
               
            
                  (2)
               
               
                  B'attenzjoni partikulari lejn is-sigurtà totali tas-sistema u l-applikazzjoni tagħha għall-vetturi fl-ambitu tar-Regolament (KE) Nru 3821/85, ċerti speċifikazzjonijiet tekniċi għandhom jiżdiedu mal-Anness 1 B tiegħu sabiex ikun possibli l-installar tal-apparat ta' reġistrazzjoni, li huwa konformi ma' dak l-Anness, fil-vetturi tat-tip M1 u N1.
               
            
                  (3)
               
               
                  Il-miżuri pprovduti f'dan ir-Regolament huma skont l-opinjoni tal-Kumitat stabbilit skont l-Artikolu 18 tar-Regolament (KEE) Nru 3821/85,
               
            ADOTTAT DAN IR-REGOLAMENT:
      Artikolu 1
      L-Anness I B tar-Regolament (KEE) Nru 3821/85 huwa emendat kif ġej:
      
                  (1)
               
               
                  Fil-kapitolu I, id-definizzjoni li ġejja hija mdaħħla:
                  
                              “(rr)
                           
                           
                              ‘adapter’ ifisser: parti tal-apparat ta' reġistrazzjoni, li jipprovdi sinjal permanentament rappreżentattiv tal-veloċità tal-vettura u/jew id-distanza vvjaġġata, u li huwa;
                              
                                          —
                                       
                                       
                                          installat u wżat biss fil-vetturi tat-tip M1 u N1 (kif spjegat fl-Anness II tad-Direttiva tal-Kunsill 70/156/KEE) li bdew jintużaw għall-ewwel darba bejn l-1 ta’ Mejju 2006 u l-31 ta’ Diċembru 2013,
                                       
                                    
                                          —
                                       
                                       
                                          installat fejn mhuwiex mekkanikament possibbli li tkun installata kwalunkwe tip oħra ta' sonda taċ-ċaqliq eżistenti li minn kull aspett ieħor hija konformi mad-dispożizzjonijiet ta' dan l-Anness u l-Appendiċijiet 1 sa 11 tiegħu,
                                       
                                    
                                          —
                                       
                                       
                                          installat bejn l-unità tal-vettura u l-punt fejn l-impulsi tal-veloċità/distanza huma ġġenerati bis-sondi integrati jew interfaċċji alternattivi.
                                       
                                    
                        
                     Kif jidher mill-unità tal-vettura, l-imġiba tal-adapter hija l-istess bħal li kieku sonda taċ-ċaqliq, konformi mad-dispożizzjonijiet ta' dan l-Anness u l-Appendiċijiet 1 sa 11 tiegħu, kienet inkorporata mal-unità tal-vettura.
                  
                  
                     L-użu ta' adapter bħal dan f'dawk il-vetturi deskritti hawn fuq jagħti lok għall-installazzjoni u l-użu korrett tal-unità tal-vettura li hija konformi mal-ħtiġijiet ta' dan l-Anness.
                  
                  
                     Għal dawk il-vetturi, l-apparat ta' reġistrazzjoni jinkludi l-kejbils, l-adapter, u l-unità tal-vettura.”
               
            
                  (2)
               
               
                  Fil-Kapitolu V, tas-Sezzjoni 2, ir-rekwiżit 250 għandu jinbidel b'li ġej:
                  
                              “250.
                           
                           
                              Il-plakka għandha turi mill-inqas id-dettalji li ġejjin:
                              
                                          —
                                       
                                       
                                          l-isem, l-indirizz jew l-isem tan-negozju tal-fiter jew il-workshop approvat,
                                       
                                    
                                          —
                                       
                                       
                                          il-karatteristika tal-koeffiċjent tal-vettura, fil-forma ‘w = … imp/km’,
                                       
                                    
                                          —
                                       
                                       
                                          il-kostanti tal-apparat ta' reġistrazzjoni, fil-forma ‘k = … imp/km’,
                                       
                                    
                                          —
                                       
                                       
                                          iċ-ċirkonferenza effettiva tat-tajers tar-roti fil-forma ‘l = … mm’,
                                       
                                    
                                          —
                                       
                                       
                                          id-daqs tat-tajer,
                                       
                                    
                                          —
                                       
                                       
                                          id-data li fiha l-koeffiċjent tal-karratteristika tal-vettura kien iddeterminat u ċ-ċirkonferenza effettiva tat-tajers tar-roti mkejla,
                                       
                                    
                                          —
                                       
                                       
                                          in-numru tal-identifikazzjoni tal-vettura,
                                       
                                    
                                          —
                                       
                                       
                                          il-parti tal-vettura fejn l-adapter, jekk preżenti, qiegħed installat,
                                       
                                    
                                          —
                                       
                                       
                                          il-parti tal-vettura fejn is-sonda taċ-ċaqliq qiegħda installata, jekk mhux qiegħda mqabbda mal-gearbox jew mhux qiegħed jintuża adapter,
                                       
                                    
                                          —
                                       
                                       
                                          deskrizzjoni tal-kulur tal-kejbil bejn l-adapter u dik il-parti tal-vettura li tipprovdi l-impulsi li deħlin fiha,
                                       
                                    
                                          —
                                       
                                       
                                          in-numru tas-serje tas-sonda inkorporata taċ-ċaqliq tal-adapter.”
                                       
                                    
                        
            
                  (3)
               
               
                  Fil-kapitolu V, fis-sezzjoni 2, għandu jiżdied ir-rekwiżit li ġej:
                  
                              “—
                           
                           
                              250a.
                           
                        
                              —
                           
                           
                              Il-plakek tal-installazzjoni għall-vetturi li għandhom l-adapters, jew għall-vetturi fejn is-sonda taċ-ċaqliq mhijiex imqabbda mal-gear-box għandhom jitwaħħlu fil-mument tal-installazzjoni. Għall-vetturi l-oħra kollha, il-plakek tal-installazzjoni li għandhom l-informazzjoni l-ġdida għandhom jitwaħħlu fil-mument tal-ispezzjoni ta' wara l-installazzjoni.”
                           
                        
            
                  (4)
               
               
                  Wara l-appendiċi 11, għandu jiżdied l-appendiċi 12 kif stipulat fl-Anness ta' dan ir-regolament.
               
            Artikolu 2
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu japplika 6 xhur wara d-data tal-pubblikazzjoni.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 23 ta’ Jannar 2009.
         
            
               Għall-Kummissjoni
            
            Antonio TAJANI
            
               Viċi President
            
         
      
      
         (1)  ĠU L 370, 31.12.1985, p. 8.
      
         ANNESS
         
            L-Appendiċi 12
            ADAPTER GĦALL-VETTURI TAL-KATEGORIJI M1 U N1
            WERREJ
            
                        1.
                     
                     It-Taqsiriet u d-dokumenti ta' referenza
                     5
                  
                        1.1.
                     
                     It-Taqsiriet
                     5
                  
                        1.2.
                     
                     L-Istandards ta' referenza
                     5
                  
                        2.
                     
                     Il-Karatteristiċi ġenerali u l-funzjonijiet tal-adapter
                     5
                  
                        2.1.
                     
                     Id-Deskrizzjoni ġenerali tal-adapter
                     5
                  
                        2.2.
                     
                     Il-Funzjonijiet
                     6
                  
                        2.3.
                     
                     Is-Sigurtà
                     6
                  
                        3.
                     
                     Il-Ħtiġijiet għall-apparat ta' reġistrazzjoni meta jkun installat adapter
                     6
                  
                        4.
                     
                     Il-Kostruzzjoni u l-ħtiġijiet funzjonali għall-adapter
                     7
                  
                        4.1.
                     
                     L-Interfaċċjar u l-addattament tal-pulsazzjonijiet tal-veloċità li deħlin
                     7
                  
                        4.2.
                     
                     Il-Mogħdija tal-pulsazzjonijiet li deħlin lis-sonda taċ-ċaqliq inkorporata
                     7
                  
                        4.3.
                     
                     Is-Sonda inkorporata taċ-ċaqliq
                     7
                  
                        4.4.
                     
                     Il-Ħtiġijiet tas-sigurtà
                     7
                  
                        4.5.
                     
                     Il-Karatteristiċi ta’ prestazzjoni
                     7
                  
                        4.6.
                     
                     Il-Materjali
                     7
                  
                        4.7.
                     
                     Il-Marki
                     8
                  
                        5.
                     
                     L-Installazzjoni tal-apparat ta' reġistrazzjoni meta jintuża adapter
                     8
                  
                        5.1.
                     
                     L-Installazzjoni
                     8
                  
                        5.2.
                     
                     Is-siġillar
                     8
                  
                        6.
                     
                     Il-Kontrolli, l-Ispezzjonijiet u t-Tiswijiet
                     8
                  
                        6.1.
                     
                     L-Ispezzjonijiet perjodiċi
                     8
                  
                        7.
                     
                     L-Approvazzjoni tat-tip tal-apparat ta' reġistrazzjoni meta jintuża adapter
                     9
                  
                        7.1.
                     
                     Il-Punti ġenerali
                     9
                  
                        7.2.
                     
                     Iċ-Ċertifikat funzjonali
                     9
                  1.   IT-TAQSIRIET U D-DOKUMENTI TA' REFERENZA
            1.1.   It-Taqsiriet
            
                        TBD
                     
                     
                        Iridu Jkunu Definiti (To Be Defined)
                     
                  
                        UV
                     
                     
                        l-Unità tal-Vettura (Vehicle Unit)
                     
                  1.2.   L-Istandards ta' referenza
            
               ISO16844-3 Vetturi tat-triq - Sistemi Takografiċi – Parti 3: L-interfaċċja tas-sonda taċ-ċaqliq
            
            2.   IL-KARATTERISTIĊI ĠENERALI U L-FUNZJONIJIET TAL-ADAPTER
            2.1.   Id-Deskrizzjoni ġenerali tal-adapter
            
                        ADA_001
                     
                     
                        L-adapter għandu jipprovdi UV mqabbda b'dejta taċ-ċaqliq assigurata permanentament rappreżentattiva tal-veloċità tal-vettura u d-distanza vvjaġġata.
                        L-adapter huwa intenzjonat biss għal dawk il-vetturi li huma meħtieġa li jkollhom l-apparat ta' reġistrazzjoni skont dan ir-Regolament.
                        Għandu jkun installat u wżat biss f'dawk it-tipi ta' vetturi ddefiniti skont (rr), fejn mhuwiex mekkanikament possibbli li tkun installata kwalunkwe tip oħra ta' sonda taċ-ċaqliq eżistenti li fil-każ hija konformi mad-dispożizzjonijiet ta' dan l-Anness u l-Appendiċijiet 1 sa 11 tiegħu.
                        L-adapter m'għandux ikun mekkanikament interfaċċjat ma' parti li tiċċaqlaq tal-vettura, kif meħtieġ skont l-Appendiċi 10 ta' dan l-Anness (sezzjoni 3.1), imma mqabbad mal-impulsi tal-veloċità/distanza li huma ġġenerati minn sondi integrati jew interfaċċji alternattivi.
                     
                  
                        ADA_002
                     
                     
                        Sonda taċ-ċaqliq tat-tip approvat (skont id-dispożizzjonijiet ta' dan l-Anness, sezzjoni VIII - L-approvazzjoni tat-tip ta' apparat ta' reġistrar u l-karti tat-takografiċi) għandha tkun inkorporata mal-kaxxa tal-adapter, li għandha tinkludi wkoll strument li jibdel il-pulsazzjoni li jgħaddi l-pulsazzjonijiet li deħlin għas-sonda inkorporata taċ-ċaqliq. Is-sonda inkorporata taċ-ċaqliq innifisha għandha tkun imqabbda mal-UV, sabiex l-interfaċċja bejn l-UV u l-adapter tkun konformi mal-ħtiġijiet stipulati fl-ISO16844-3.
                     
                  2.2.   Il-Funzjonijiet
            
                        ADA_003
                     
                     
                        L-adapter għandu jinkludi l-funzjonijiet li ġejjin:
                        
                                    —
                                 
                                 
                                    l-interfaċċjar u l-addattament tal-pulsazzjonijiet tal-veloċità li deħlin,
                                 
                              
                                    —
                                 
                                 
                                    il-mogħdija tal-pulsazzjonijiet li deħlin għas-sonda inkorporata taċ-ċaqliq,
                                 
                              
                                    —
                                 
                                 
                                    il-funzjonijiet kollha tas-sonda inkorporata taċ-ċaqliq, li qed jipprovdu dejta taċ-ċaqliq assigurata lill-UV.
                                 
                              
                  2.3.   Is-Sigurtà
            
                        ADA_004
                     
                     
                        L-adapter m'għandux ikollu ċertifikat tas-sigurtà skont il-mira tas-sigurtà ġenerika tas-sonda taċ-ċaqliq spjegata fl-Appendiċi 10 ta' dan l-Anness. Il-ħtiġijiet relatati mas-sigurtà speċifikati fis-sezzjoni 4,4 ta' dan l-Appendiċi għandha tapplika minflok.
                     
                  3.   IL-ĦTIĠIJIET GĦALL-APPARAT TA' REĠISTRAZZJONI META JKUN INSTALLAT ADAPTER
            Il-ħtiġijiet f'dan u fil-Kapitoli li ġejjin jindikaw kif il-ħtiġijiet ta' dan l-Anness għandhom jinftiehmu meta jintuża adapter. In-numri meħtieġa rrelatati huma pprovduti bejn il-parentesi.
            
                        ADA_005
                     
                     
                        L-apparat ta' reġistrar ta' kwalunkwe vettura li għandha adapter inkorporat għandha tkun konformi mad-dispożizzjonijiet kollha ta' dan l-Anness, apparti fil-każijiet speċifikati f'dan l-Appendiċi.
                     
                  
                        ADA_006
                     
                     
                        Meta jkun installat adapter, l-apparat ta' reġistrar jinkludi l-kejbils, l-adapter (miflok is-sonda taċ-ċaqliq), u l-UV (001).
                     
                  
                        ADA_007
                     
                     
                        Il-funzjoni tal-osservazzjoni tal-avvenimenti u/jew ħsarat tal-apparat ta' reġistrar hija mmodifikata kif ġej:
                        
                                    —
                                 
                                 
                                    L-avveniment “tal-interruzzjoni tal-provvista tal-elettriku” għandu jinbeda mill-UV, meta ma tkunx fil-pożizzjoni kkalibrata, f'każ ta' kwalunkwe interruzzjoni li teċċedi l-200 millisekonda tal-provvista tal-elettriku tas-sonda inkorporata taċ-ċaqliq (066),
                                 
                              
                                    —
                                 
                                 
                                    Kwalunkwe interuzzjoni fil-provvista tal-elettriku ta' aktar minn 200ms (millisekondi) tal-adapater għandha tiġġenera interruzzjoni tal-provvista tal-elettriku tas-sonda inkorporata taċ-ċaqliq tal-istess tul ekwivalenti. Il-limitu tal-interruzzjoni tal-adapter għandu jkun iddefinit mill-manifattur tal-adapter.
                                 
                              
                                    —
                                 
                                 
                                    Dan l-avveniment ta' “żball fid-dejta taċ-ċaqliq” għandu jinbeda mill-UV fil-każ ta' interruzzjoni tal-kurrent normali tad-dejta bejn is-sonda inkorporata taċ-ċaqliq u l-UV u/jew fil-każ ta' żball tal-integrità tad-dejta jew tal-awtentiċità tad-dejta waqt l-iskambju tad-dejta bejn is-sonda inkorporata taċ-ċaqliq u l-UV (067),
                                 
                              
                                    —
                                 
                                 
                                    L-avveniment ta' “attentat ta' ksur tas-sigurtà” għandu jinbeda mill-UV għal kwalunkwe avveniment ieħor li jaffetwa s-sigurtà tas-sonda inkorporata taċ-ċaqliq, meta ma tkunx fil-pożizzjoni kkalibrata (068),
                                 
                              
                                    —
                                 
                                 
                                    Il-ħsara tal-“apparat ta' reġistrar” għandha tkun mibdija mill-UV, meta mhijiex fil-pożizzjoni kkalibrata, għal kwalunkwe ħsara tas-sonda inkorporata tas-sigurtà (070).
                                 
                              
                  
                        ADA_008
                     
                     
                        Il-ħsarat fl-adapter osservati mill-apparat ta' reġistrar għandhom ikunu dawk relatati mas-sonda inkorporata tas-sigurtà (071).
                     
                  
                        ADA_009
                     
                     
                        Il-funzjoni tal-ikkalibrar tal-UV għandha tagħti l-possibbiltà sabiex ikunu mqabbla awtomatikament is-sonda inkorporata taċ-ċaqliq mal-UV (154, 155).
                     
                  
                        ADA_010
                     
                     
                        It-termini ‘sonda taċ-ċaqliq’ jew ‘sonda’ fil-Mira tas-Sigurtà tal-UV fl-Appendiċi 10 ta' dan l-Anness jirreferu għas-sonda inkorporata taċ-ċaqliq.
                     
                  4.   IL-KOSTRUZZJONI U L-ĦTIĠIJIET FUNZJONALI GĦALL-ADAPTER
            4.1.   L-Interfaċċjar u l-addattament tal-pulsazzjonijiet tal-veloċità li deħlin
            
                        ADA_011
                     
                     
                        L-interfaċċjar ta' l-input fl-adapter għandu jaċċetta pulsazzjonijiet ta' frekwenzi rappresentattivi tal-veloċità tal-vettura u d-distanza vvjaġġata. Il-karattersitiċi tal-elettriku tal-pulsazzjonijiet li deħlin huma: TBD mill-manifattur. It-tibdiliet aċċessibli biss għall-manifattur tal-adapter u għall-workshop approvat li ikun qed jagħmel l-installazzjoni tal-adapter għandhom jagħtu l-interfaċċjar korrett ta' l-input mill-adapter għall-vettura, jekk huwa applikabbli.
                     
                  
                        ADA_012
                     
                     
                        L-interfaċċjar tal-input fl-adapter għandu jkun jista', jekk huwa applikabbli, jimmultiplika jew jaqsam il-pulsazzjonijiet tal-frekwenza tal-pulsazzjonijiet tal-veloċità li deħlin minn fattur fiss, biex is-sinjal ikun addattat għall-valur fil-medda tal-fattur k iddefinita b'dan l-Anness (4 000 sa 25 000 pulsazzjonijiet/km). Dan il-fattur fiss jista' jkun ipprogrammat biss mill-manifattur tal-adapter, u l-workshop approvat li jkun qed jagħmel l-installazzjoni tal-adapter.
                     
                  4.2.   Il-Mogħdija tal-pulsazzjonijiet li deħlin lis-sonda taċ-ċaqliq inkorporata
            
                        ADA_013
                     
                     
                        Il-pulsazzjonijiet li deħlin, possibbilment addattati kif speċifikat hawn fuq, għandhom ikunu mgħoddija lis-sonda inkorporata taċ-ċaqliq, sabiex kull pulsazzjoni li dieħla tkun osservata mis-sonda taċ-ċaqliq.
                     
                  4.3.   Is-Sonda inkorporata taċ-ċaqliq
            
                        ADA_014
                     
                     
                        Is-sonda inkorporata taċ-ċaqliq għandha tkun stimulata bil-pulsazzjonijiet mgħoddija, u għalhekk tkun tista' tiġġenera dejta dwar il-moviment li tirrapreżenta b'mod korrett iċ-ċaqliq tal-vettura, bħallikieku kienet interfaċċjata mekkanikament ma' parti li tiċċaqlaq tal-vettura.
                     
                  
                        ADA_015
                     
                     
                        Id-dejta ta' identifikazzjoni tas-sonda inkorporata taċ-ċaqliq għandha tintuża mill-UV sabiex tidentifika l-adapter (077),
                     
                  
                        ADA_016
                     
                     
                        Id-dejta dwar l-installazzjoni maħżuna fis-sonda inkorporata taċ-ċaqliq għandha tkun ikkunsidrata bħala rappreżentattiva tad-dejta tal-installazzjoni tal-adapter (099).
                     
                  4.4.   Il-Ħtiġijiet tas-sigurtà
            
                        ADA_017
                     
                     
                        Il-kaxxa tal-adapter għandha tkun iddisinjata sabiex ma tkunx tista' tinfetaħ. Għandha tkun issiġillata, sabiex l-attentati fiżiċi tat-tbagħbis ikunu osservati malajr (eż. bl-ispezzjoni viżwali, ara ADA_035).
                     
                  
                        ADA_018
                     
                     
                        Ma għandux ikun possibbli li titneħħa s-sonda inkorporata taċ-ċaqliq mill-adapter mingħajr it-tkissir tas-siġill(i) tal-kaxxa tal-adapter, jew it-tkissir tas-siġill ta' bejn is-sonda u l-kaxxa tal-adapter (ara ADA_035).
                     
                  
                        ADA_019
                     
                     
                        L-adapter għandu jiżgura li d-dejta taċ-ċaqliq tkun tista' tiġi pproċessata u meħuda biss mill-input tal-adapter.
                     
                  4.5.   Il-Karatteristiċi ta’ prestazzjoni
            
                        ADA_020
                     
                     
                        L-adapter għandu jkun operattiv kompletament fil-medda tat-temperatura (TBD mill-manifattur, skont il-pożizzjoni tal-installazzjoni) (159).
                     
                  
                        ADA_021
                     
                     
                        L-adapter għandu jkun operattiv kompletament fil-medda tal-umdità bejn 10 % u d-90 % (160).
                     
                  
                        ADA_022
                     
                     
                        L-adapter għandu jkun protett kontra l-vultaġġ żejjed, l-inverżjoni tal-polarità tal-provvista tal-elettriku tiegħu, u l-ixxortjar fiċ-ċirkwiti (161).
                     
                  
                        ADA_023
                     
                     
                        L-adapter għandu jkun konformi mad-Direttiva tal-Kummissjoni 2006/28/KE (*) li temenda d-Direttiva tal-Kunsill 72/245/KEE, , għall-finijiet tal-adattament tagħhom għall-progress tekniku, marbuta mal-kompatibbiltà elettromanjetika, u għandu jkun protett minn skarigi elettrostatiċi u transjenti (162).
                     
                  4.6.   Il-Materjali
            
                        ADA_024
                     
                     
                        L-adapter għandu jilħaq il-grad ta' protezzjoni (TBD mill-manifatturi, skont il-pożizzjoni tal-installazzjoni) (164, 165).
                     
                  
                        ADA_025
                     
                     
                        Il-kulur tal-kaxxa ta’ barra tal-adapter għandu jkun isfar.
                     
                  4.7.   Il-Marki
            
                        ADA_026
                     
                     
                        Għandha tkun imwaħħla plakka deskrittiva mal-adapter u turi d-dettalji li ġejjin (169):
                        
                                    —
                                 
                                 
                                    l-isem u l-indirizz tal-manifattur tal-adapter,
                                 
                              
                                    —
                                 
                                 
                                    in-numru tal-part mill-manifattur u s-sena tal-manifattura tal-adapter,
                                 
                              
                                    —
                                 
                                 
                                    il-marka ta' approvazzjoni tat-tip ta' adapter jew tat-tip tal-apparat ta' reġistrar li jinkludi l-adapter,
                                 
                              
                                    —
                                 
                                 
                                    id-data meta kien installat l-adapter,
                                 
                              
                                    —
                                 
                                 
                                    in-numru ta' identifikazzjoni tal-vettura li fuqha kien installat.
                                 
                              
                  
                        ADA_027
                     
                     
                        Il-plakka deskrittiva għandha wkoll turi d-dettalji li ġejjin (jekk ma jinqrawx direttament minn barra fuq is-sonda inkorporata taċ-ċaqliq):
                        
                                    —
                                 
                                 
                                    l-isem tal-manifattur tas-sonda inkorporata taċ-ċaqliq,
                                 
                              
                                    —
                                 
                                 
                                    in-numru tal-parti tal-manifattur u s-sena tal-manifatturar tas-sonda inkorporata taċ-ċaqliq,
                                 
                              
                                    —
                                 
                                 
                                    il-marka tal-approvazzjoni għas-sonda inkorporata taċ-ċaqliq.
                                 
                              
                  5.   L-INSTALLAZZJONI TAL-APPARAT TA' REĠISTRAZZJONI META JINTUŻA ADAPTER
            5.1.   L-Installazzjoni
            
                        ADA_028
                     
                     
                        L-adapters li għandhom ikunu mwaħħla mal-vetturi għandhom ikunu mgħoddija biss lill-manifatturi tal-vetturi, jew lill-workshops approvati mill-awtoritajiet kompetenti tal-Istati Membri u awtorizzati sabiex jinstallaw, jattivaw u jikkalibraw it-takografi diġitali.
                     
                  
                        ADA_029
                     
                     
                        Il-workshop approvat għall-installazzjoni tal-adapter għandu jirranġa l-interfaċċja tal-input u jagħżel id-diviżjoni tal-proporzjon tas-sinjal tal-input (jekk huwa applikabbli).
                     
                  
                        ADA_030
                     
                     
                        Il-workshop approvat għall-installazzjoni tal-adapter għandu jissiġilla l-kaxxa tal-adapter.
                     
                  
                        ADA_031
                     
                     
                        L-adapter għandu jitwaħħal kemm jista' jkun viċin tal-parti tal-vettura li tipprovdi il-pulsazzjonijiet li deħlin.
                     
                  
                        ADA_032
                     
                     
                        Il-kejbils li jipprovdu l-provvista tal-elettriku għall-adapter għandhom ikunu aħmar (il-provvista pożittiva) u iswed (l-ert).
                     
                  5.2.   Is-siġillar
            
                        ADA_033
                     
                     
                        Għandhom japplikaw il-ħtiġijiet tas-siġillar li ġejjin:
                        
                                    —
                                 
                                 
                                    il-kaxxa tal-adapter għandha tkun issiġillata (ara ADA_017),
                                 
                              
                                    —
                                 
                                 
                                    il-kaxxa tas-sonda inkorporata għandha tkun issiġillata mal-kaxxa tal-adapter, sakemm mhuwiex possibbli li titneħħa s-sonda inkorporata mingħajr t-tkissir tas-siġill(i) tal-kaxxa tal-adapter (ara ADA_018),
                                 
                              
                                    —
                                 
                                 
                                    il-kaxxa tal-adapter għandha tkun issiġillata mal-vettura,
                                 
                              
                                    —
                                 
                                 
                                    il-konnessjoni bejn l-adapter u l-apparat li jipprovdi il-pulsazzjonijiet li deħlin għandha tkun issiġillata miż-żewġt itruf (sal-limitu ta' dak li huwa raġjonevolment possibbli).
                                 
                              
                  6.   IL-KONTROLLI, L-ISPEZZJONIJIET U T-TISWIJIET
            6.1.   L-Ispezzjonijiet perjodiċi
            
                        ADA_034
                     
                     
                        Meta jintuża adapter, kull spezzjoni perjodika (spezzjoni perjodika tfisser skont ir-Rekwiżit 256 sar-Rekwiżit 258 tal-Kapitolu VI tal-Anness 1B) tal-apparat ta' reġistrar għandha tinkludi l-kontrolli li ġejjin (257):
                        
                                    —
                                 
                                 
                                    li l-adapter għandu l-marki xierqa tal-approvazzjoni tat-tip,
                                 
                              
                                    —
                                 
                                 
                                    li s-siġilli fuq l-adapter u l-konnessjonijiet tiegħu mhumiex mbagħbsa,
                                 
                              
                                    —
                                 
                                 
                                    li l-adapter huwa installat kif indikat fuq il-plakka tal-installazzjoni,
                                 
                              
                                    —
                                 
                                 
                                    li l-adapter huwa installat kif speċifikat mill-manifattur tal-adapter u/jew il-manifattur tal-vettura,
                                 
                              
                                    —
                                 
                                 
                                    li l-muntaġġ tal-adapter huwa awtorizzat għall-vettura spezzjonata.
                                 
                              
                  7.   L-APPROVAZZJONI TAT-TIP TAL-APPARAT TA' REĠISTRAZZJONI META JINTUŻA ADAPTER
            7.1.   Il-Punti ġenerali
            
                        ADA_035
                     
                     
                        L-apparat ta' reġistrar għandu jkun sottomess għall-approvazzjoni tat-tip komplut, mal-adapter (269).
                     
                  
                        ADA_036
                     
                     
                        Kwalunkwe adapter jista' jkun sottomess għall-approvazzjoni tat-tip tiegħu, jew għall-approvazzjoni tat-tip bħala parti mill-apparat ta' reġistrar.
                     
                  
                        ADA_037
                     
                     
                        L-approvazzjoni tat-tip bħal din għandha tinkludi t-testijiet tal-funzjonalità li jinvolvu l-adapter. Ir-riżultati pożittivi għal kull wieħed minn dawn it-testijiet huma ddikjarati b'ċertifikat xieraq (270).
                     
                  7.2.   Iċ-Ċertifikat funzjonali
            
                        ADA_038
                     
                     
                        Iċ-ċertifikat funzjonali ta' adapter jew ta' apparat ta' reġistrar li jinkludi adapter għandu jkun mgħoddi lill-manifattur tal-adapter wara biss li jkun għadda b'suċċess mit-testijiet minimi kollha tal-funzjonalità li ġejjin.
                        
                                    Nru
                                 
                                 
                                    Test
                                 
                                 
                                    Deskrizzjoni
                                 
                                 
                                    Il-ħtiġijiet relatati
                                 
                              
                                    1.
                                 
                                 
                                    
                                       L-eżami amministrattiv
                                    
                                 
                              
                                    1.1.
                                 
                                 
                                    Id-Dokumentazzjoni
                                 
                                 
                                    Il-korrettezza tad-dokumentazzjoni tal-adapater
                                 
                                 
                                     
                                 
                              
                                    2.
                                 
                                 
                                    
                                       L-ispezzjoni viżwali
                                    
                                 
                              
                                    2.1.
                                 
                                 
                                    Il-konformità tal-adapter mad-dokumentazzjoni
                                 
                                 
                                     
                                 
                              
                                    2.2.
                                 
                                 
                                    L-identifikazzjoni / il-marki tal-adapter
                                 
                                 
                                    ADA_026, ADA_027
                                 
                              
                                    2.3.
                                 
                                 
                                    Il-materjali tal-adapter
                                 
                                 
                                    163 sa 167
                                    ADA_025
                                 
                              
                                    2.4.
                                 
                                 
                                    Is-siġillar
                                 
                                 
                                    ADA_017, ADA_018, ADA_035
                                 
                              
                                    3.
                                 
                                 
                                    
                                       It-testijiet funzjonali
                                    
                                 
                              
                                    3.1.
                                 
                                 
                                    Il-mogħdija tal-pulsazzjonijiet tal-veloċità lis-sonda inkorporata taċ-ċaqliq
                                 
                                 
                                    ADA_013
                                 
                              
                                    3.2.
                                 
                                 
                                    L-Interfaċċjar u l-addattament tal-pulsazzjonijiet tal-veloċità li deħlin
                                 
                                 
                                    ADA_011, ADA_012
                                 
                              
                                    3.3.
                                 
                                 
                                    Il-miżura taċ-ċaqliq korretta
                                 
                                 
                                    022 sa 026
                                 
                              
                                    4.
                                 
                                 
                                    
                                       It-testijiet ambjentali
                                    
                                 
                              
                                    4.1.
                                 
                                 
                                    Ir-riżultati tat-test tal-manifattur
                                 
                                 
                                    Ir-riżultati tat-testijiet ambjentali tal-manifattur.
                                 
                                 
                                    ADA_020, ADA_021, ADA_022, ADA_023, ADA_024
                                 
                              
                                    5.
                                 
                                 
                                    
                                       EMC
                                    
                                 
                              
                                    5.1.
                                 
                                 
                                    L-emissjonijiet irradjati u s-suxxetibilità
                                 
                                 
                                    Tkun ivverifikata l-konformità mad-Direttiva 2006/28/KE
                                 
                                 
                                    ADA_023
                                 
                              
                                    5.2.
                                 
                                 
                                    Ir-riżultati tat-test tal-manifattur
                                 
                                 
                                    Ir-riżultati tat-testijiet ambjentali tal-manifattur.
                                 
                                 
                                    ADA_023
                                 
                              
                  
         
            (*)  GU L 65, 7.3.2006, p. 27.